आता आपण घरबसल्या फक्त 5 मिनिटांमध्ये मतदार यादीत नाव नोंदवण्यासाठी अर्ज करू शकतो.  त्यासाठीची प्रक्रिया काय याची माहिती घेऊ. 

मतदार यादीत नाव कसं नोंदवायचं?

मतदार यादीत नाव नोंदवण्यासाठी सगळ्यात आधी तुम्हाला www.nvsp.in या वेबसाईटवर जावं लागेल. तिथे National Voters Service Portalची वेबसाईट तुमच्यासमोर ओपन होईल.

तिथं login/register या पर्यायावर क्लिक करावं लागेल.

जर तुम्ही पहिल्यांदाच या वेबसाईटवर आला असाल, तर तुमचं यावर अकाऊंट  असण्याची शक्यता कमीच आहे. त्यामुळे मग Don't have account. Register as a new user या पर्यायावर क्लिक करावं लागेल.

त्यानंतर एक नवीन पेज तुमच्यासमोर ओपन होईल.

इथं सुरुवातीला मोबाईल नंबर टाकायचा आहे आणि त्यानंतर कॅप्चा टाकायचा आहे. म्हणजे समोरच्या रकान्यात दिसणारे आकडे किंवा अक्षरं जशीच्या तशी टाकायची आहेत आणि मग Send OTP या पर्यायावर क्लिक करायचं आहे.

त्यानंतर तुमच्या मोबाईलवर एक OTP येईल. तो Enter OTP  या पर्यायासमोर टाकून Verifyवर क्लिक करायचं आहे.

पुढे तिथं दोन पर्याय तुम्हाला दिसतील. एक म्हणजे I have EPIC  Number आणि दुसरा म्हणजे I don't have EPIC Number.

आता EPIC म्हणजे काय तर Electors photo identity card. यालाच आपण Voter ID card म्हणतो. त्या कार्डवरचा नंबर म्हणजे EPIC  Number.

पण, तुम्ही पहिल्यांदाच मतदान करणार असल्यामुळे तुमच्याकडे व्होटर आयडी कार्ड नसणार आहे. त्यामुळे I don't have EPIC Number या पर्यायावर क्लिक करायचं आहे.

त्यानंतर नाव, आडनाव, ई-मेल आयडी, पासवर्ड टाकायचा आहे. पुन्हा एकदा पासवर्ड टाकून तो कन्फर्म करायचा आहे आणि मग Register या पर्यायावर क्लिक करायचं आहे.

त्यानंतर आता तुम्हाला परत एकदा लॉग-इन करायचं आहे. Registration करताना टाकलेला मोबईल नंबर, पासवर्ड आणि कॅप्चा टाकून लॉग-इन या पर्यायावर क्लिक करायचं आहे.

पुढे एका नवीन पेजवरील पहिल्या fresh inclusion/ enrolment  या पर्यायावर क्लिक करायचं आहे.

त्यानंतर Citizenshipमध्ये I reside in India, अर्थात मी भारतातच राहतो, या पर्यायावर टिक करायचं आहे, आणि मग राज्य निवडायचं आहे.

त्यानंतर नेक्स्ट या पर्यायावर क्लिक केलं की, तुमचं गाव किंवा शहर ज्या मतदारसंघात येतं त्याविषयीची माहिती भरायची आहे.

इथं सुरुवातीला लोकसभा किंवा विधानसभा मतदारसंघ निवडायचा आहे. त्यानंतर तुमचा पोस्टाचा पत्ता टाकायचा आहे.

यात राज्य, जिल्हा,... \n\nवरील लेखासाठी मला एक चांगले शीर्षक द्या.
ग्रामपंचायत निवडणूक : मतदार यादीत नाव नोंदवण्यासाठी ऑनलाईन अर्ज कसा करायचा?